Ir-Regolament tal-Kummissjoni (KEE) Nru 546/91
tal-5 ta' Marzu 1991
dwar il-klassifikazzjoni ta' ċerti oġġetti fin-nomenklatura magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2658/87 [1] dwar it-tariffa u n-nomenklatura ta' l-istatistika u dwar it-Tariffa Doganali Komuni, kif l-aħħar emendat bir-Regolament (KEE) Nru 315/91 [2], u partikolarment l-Artikolu 9,
Billi biex tkun assigurata l-applikazzjoni uniformi tan-nomenklatura magħquda annessa ma' l-imsemmi Regolament, huwa meħtieġ li jkunu adottati miżuri dwar il-klassifikazzjoni ta' l-oġġetti referuti fl-Anness li jinsab ma' dan ir-Regolament;
Billi r-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-nomenklatura magħquda u dawn ir-regoli li wkoll japplikaw għal kull nomenklatura oħra li hija totalment jew parzjalment ibbażata fuqha jew li jżidu suddiviżjonijiet addizzjonali magħha u li hija stabbilita b'dispożizzjonijiet speċifiċi tal-Komunità, bil-għan ta' l-applikazzjoni tat-tariffa jew miżuri oħra li jirrigwardaw il-kummerċ tal-merkanzija;
Billi, permezz ta' l-imsemmja regoli ġenerali, l-oġġetti deskritti fil-kolonna 1 tat-tabella annessa mar-Regolament preżenti għandhom ikunu kklassifikati taħt il-kodiċi NM xierqa indikati fil-kolonna 2, bis-saħħa tar-raġunijiet stabbiliti fil-kolonna 3;
Billi l-miżuri li hemm provvediment dwarhom f'dan ir-Regolament huma skond l-opinjoni tal-Kumitat tan-Nomenklaturi,
ADOTTAT DAN IR-REGOLAMENT:
Artikolu 1
Il-merkanzija deskritta fil-kolonna 1 tat-tabella annessa hija issa kklassifikata fin-nomenklatura magħquda taħt il-Kodici NM xierqa kif indikati fil-kolonna 2 ta' l-imsemmija tabella.
Artikolu 2
Dan ir-Regolament għandu jidħol fis-seħħ fil-21 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha
Magħmul fi Brussell, fil-5 ta' Marzu 1991.